Els Moros i Cristians d'Alaquàs celebren el XXX Aniversari
31/08/2009

# Els Moros i Cristians d'Alaquàs celebren el XXX Aniversari

*   31/08/2009
*   [Imprimir](#)
*   Compartir
*    https://www.alaquas.org/documento.asp?id\_do=11556

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11556%2F0&title=Ajuntament%20d%27Alaqu%C3%A0s.%20Premsa.Els%20Moros%20i%20Cristians%20d%27Alaqu%C3%A0s%20celebren%20el%20XXX%20Aniversari)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11556/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11556/31082009img_7520_Form_4.jpg)](https://www.alaquas.org/ficheros/documentos/2009/2/11556/31082009img_7520_Form_10.jpg "<a href='https://www.alaquas.org/ficheros/documentos/2009/2/11556/31082009img_7520_Form_10.jpg' target=_blank><i class='fa fa-external-link' aria-hidden='true'></i>.Els Moros i Cristians d'Alaquàs celebren el XXX Aniversari</a>")

La inauguració d'una exposició al Castell, la Conquesta del monument el dimecres 2 de setembre i la tradicional Entrà el diumenge 6 de setembre centren la commemoració de l'aniversari

El divendres, tot i coincidint amb el començament de les Festes Majors, l'Associació de Moros i Cristians Perolers d'Alaquàs va iniciar la celebració del seu aniversari. La inauguració d'una exposició representativa al Castell d'Alaquàs va donar pas a tota una programació festiva amb la que aquest col·lectiu nascut ara fa trenta anys, commemora enguany aquesta data històrica per a Alaquàs.

La inauguració va tindre lloc el passat divendres 28 d'agost. L'Alcaldessa d'Alaquàs, Elvira García, el President de l'Associació de Moros i Cristians, Jose Navarro i una gran representació de moros i cristians d'Alaquàs, ompliren la Sala 28 de Febrer. En l'acte, es va obsequiar totes les filaes i comparses d'Alaquàs amb un record commemoratiu d'aquest dia. L'Associació va imposar també a Elvira García, membre també d'aquest col·lectiu, la insígnia representativa d'aquesta entitat.

Sota el nom "XXX Aniversari de Moros i Cristians Perolers", l'exposició que es pot contemplar al Castell durant totes les Festes Majors, mostra una selecció de la vestimenta típica de cadascuna de les filaes i comparses que hi ha a Alaquàs. En el mateix recinte, la Sala 28 de Febrer del Castell d'Alaquàs, es pot visualitzar també una projecció d'imatges d'aquests trenta anys.

Les activitats organitzades per l'Associació de Moros i Cristians Perolers van continuar amb la tradicional Nit de Càbiles el divendres i la Nit Cristiana i Mora i la Festa del Barret el dissabte. El pròxim dimecres 2 de setembre se celebrarà a partir de les 20:30 hores la Conquesta del Castell, el divendres 4 de setembre tindrà lloc la III Festa Templària, el dissabte 5 de setembre la Nit de l'Olla a la plaça de la Constitució i el diumenge 6 de setembre l'_Entrà_ de Moros i Cristians Perolers que eixirà del Castell d'Alaquàs.